— Такі шлях не норма, а хутчэй выключэнне з правілаў, кропкавая з’ява. Больш частым бывае іншы варыянт: чалавек са здольнасцямі паступова набірае моц, развівае свой дар і, нарэшце, дасягае вяршыняў. Сама гісторыя давяла, колькі і чаму трэба вучыцца ў музычным ВНУ. Хутка навучыць мастацтву — немагчыма. Рамяству — можна. Калі ж мы сапраўды хочам выпусціць са сваіх сценаў дзеячаў мастацтва, дык адказнасць тут — каласальная. Мы ведаем, як павінна развівацца наша Акадэмія, і гэта не пустыя словы.